

 **РЕПУБЛИКА БЪЛГАРИЯ**

 **ОКРЪЖЕН СЪД - ДОБРИЧ**

**═════════════════════════════════════════════════════════**

 **Утвърдил :**

**Галатея Ханджиева**

**Адм. ръководител – Председател на ДОС**

**ДОКУМЕНТАЦИЯ**

**за участие в обществена поръчка чрез събиране на оферти с обява по чл. 20, ал. 3, т. 2 от Закона за обществените поръчки с предмет:**

**„ИЗБОР НА ОПЕРАТОР ЗА ПРЕДОСТАВЯНЕ НА ЕЛЕКТРОННИ ВАУЧЕРИ ЗА ХРАНА ЗА РАБОТЕЩИТЕ В ОКРЪЖЕН СЪД - ДОБРИЧ ЗА ПЕРИОДА ОТ 01.01.2025Г. ДО 31.12.2025Г.”**

**СЪДЪРЖАНИЕ**

**I.ОПИСАНИЕ НА ПРЕДМЕТА НА ОБЩЕСТВЕНАТА ПОРЪЧКА…………..стр. 3**

**II.ТЕХНИЧЕСКИ ИЗИСКВАНИЯ И СПЕЦИФИКАЦИИ………………………стр. 3**

**III.СРОК НА ВАЛИДНОСТ НА ОФЕРТАТА……………………………………**.**стр. 4**

**IV.ИЗИСКВАНИЯ КЪМ УЧАСТНИЦИТЕ………………………………………..стр. 4**

**V.КРИТЕРИЙ ЗА ВЪЗЛАГАНЕ…………………………………………………….стр. 10**

**VI.УКАЗАНИЯ ЗА ПОДГОТОВКА НА ОФЕРТАТА……………………………стр. 11**

**VII.СРОК ЗА ПОЛУЧАВАНЕ НА ОФЕРТИ И ТЯХНОТО ОТВАРЯНЕ……. стр. 17**

**VIII.ДОСТЪП ДО ДОКУМЕНТАЦИЯТА. ПРЕДОСТАВЯНЕ НА РАЗЯСНЕНИЯ**

**…………………………………………………………………………………………...стр. 17**

**IX.РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ…………….стр. 17**

**X.СКЛЮЧВАНЕ НА ДОГОВОР……………………………………………………стр. 17**

**XI.ДРУГИ УКАЗАНИЯ……………………………………………………………….стр. 18**

**I. ОПИСАНИЕ НА ПРЕДМЕТА НА ОБЩЕСТВЕНАТА ПОРЪЧКА.**

**1. Предмет на обществената поръчка**

Предметът на настоящата обществена поръчка е **„Избор на оператор за предоставяне на електронни ваучери за храна за работещите в Окръжен съд - Добрич за периода от 01.01.2025г. до 31.12.2025г.”**

**2. Място на изпълнение на поръчката**

град Добрич, ПК 9300, ул. „Д-р Константин Стоилов“ № 7, Съдебна палата.

**3. Срок на изпълнение**

До 31.12.2025г.

**4. Прогнозна стойност на обществената поръчка:** 70 770лв. без ДДС /включая разходите за издаване и предоставяне на електронните носители /физически карти/, както и администрирането /зареждането/ на електронните ваучери.

 Прогнозната стойност за изпълнение на поръчката е единствено за целите на определяне на реда за възлагане на обществената поръчка, като същата е индикативна.

 **5.** Възложителят предоставя неограничен, пълен, безплатен и пряк достъп чрез профила на купувача на Окръжен съд - Добрич до документацията за обществената поръчка от датата на публикуване на обявата за събиране на оферти, на следната хипервръзка: [**https://dobrich-os.justice.bg/bg/zop4**](https://dobrich-os.justice.bg/bg/zop4)

 Основният адрес на Възложителя е: **https://dobrich-os.justice.bg/**

**6.** Възложителят обявява настоящата обществена поръчка за възлагане на основание чл. 186 от ЗОП, във връзка с чл. 20, ал. 3, т. 2 от Закона за обществените поръчки /ЗОП/.

**7.** За нерегламентираните в настоящата документация въпроси по провеждането на обществената поръчка се прилагат разпоредбите на ЗОП и Правилника за прилагане на Закона за обществените поръчки /ППЗОП/, както и приложимите национални и международни актове, с оглед предмета на поръчката.

**II. ТЕХНИЧЕСКИ ИЗИСКВАНИЯ И СПЕЦИФИКАЦИИ.**

Предоставянето на социалните придобивки, определени по реда на чл. 293 от КТ ще се осъществява чрез електронни ваучери за храна при изискванията на чл. 209а от ЗКПО и НАРЕДБА № 7 от 9.07.2003 г. за условията и реда за издаване и отнемане на разрешение за извършване на дейност като оператор на ваучери за храна на хартиен и електронен носител, за издаване на ваучери за храна на електронен носител, характеристиките на издаваните ваучери за храна на електронен носител и осъществяване дейност като оператор (Загл. доп. - ДВ, бр. 99 от 2023 г., в сила от 1.01.2024 г.)

Електронните ваучери за храна следва да осигуряват предоставянето на хранителни продукти в обекти за търговия с храни по Закона за храните, с които Изпълнителят има сключени договори за доставчик на храни, включително и разположените на територията на град Добрич.

Приблизителният брой съдии и служители към датата на изтичане на крайния срок за подаване на офертите, които ще получат ваучери за храна за периода от сключване на договора до 31.12.2025 г., е 54 броя.

Електронните ваучери за храна се издават и предоставят на електронен носител – физическа карта, след конкретни заявки от Възложителя до Изпълнителя, в които се посочват броя и стойността на заявените ваучери.

Първоначалната заявка на Възложителя следва да бъде изпълнена с еднократно издаване и предоставяне на електронни носители /физически карти/ за ваучери за храна от страна на оператора в срок до 7 (седем) работни дни. А заявките за зареждане на ваучери за храна на електронните носители следва да се изпълняват в срок до 5 (пет) работни дни, след заплащане на стойността на ваучерите и цената за администрирането им.

Ваучерът за храна на електронен носител, следва да отговаря на изискванията по чл. 209а, ал. 2, т. 6 от Закона за корпоративното подоходно облагане, както следва:

- съдържа уникален идентификационен номер, който позволява индивидуализиране и проследяване на електронния носител;

- съдържа фирмата на оператора и единния идентификационен код, определен от Агенция по вписванията, съответно единния идентификационен код по БУЛСТАТ;

- съдържа фирмата на работодателя /Възложителя/ и единния идентификационен код, определен от Агенция по вписванията, съответно единния идентификационен код по БУЛСТАТ;

- съдържа текст със забрана за теглене на пари в брой от ваучерите за храна на електронен носител;

- съдържа текст със забрана за покупка на вино, спиртни напитки, пиво, тютюневи изделия чрез ваучери за храна на електронен носител;

- съдържа срок на валидност на електронния преносител, ако е приложимо;

- съдържа думите „ваучери за храна по чл. 209а от ЗКПО“ и „валиден само в България“.

Операторите предоставят възможност на ползвателите на ваучери за храна на електронен носител да проверяват валидността на електронния носител и валидността на заредените по него ваучери за храна; да блокират електронния носител по ред и начин, определени от оператора; да подават оплаквания към оператора за неправомерни трансакции, извършени с ваучери за храна на електронен носител, заредени на електронен носител.

Предаването и приемането на ваучерите се удостоверява с оригинална фактура за стойността и цената за броя и зареждането на заявените ваучери за храна на електронен носител /физическа карта/ и с приемо-предавателен протокол /опис/ в 5-дневен срок след заплащане на стойността и цената за администриране на ваучерите за храна на електронен носител. В описа задължително се вписват данни за:

- уникален идентификационен номер на издадения ваучер за храна на електронен

носител, позволяващ индивидуализиране и на електронния носител;

- уникалния номер на получената от оператора индивидуална квота за ваучери за храна

на електронен носител, от която е издаден ваучерът;

- фирма и ЕИК на работодател, който е предоставил ваучера за храна за съответния

месец;

- номинална стойност на ваучера;

- срока на валидност на ваучера.

Количествата на ваучерите за храна се определят според нуждите на Възложителя, в рамките на посочената прогнозна стойност на обществената поръчка, като Изпълнителят не може да налага ограничения в броя на заявките.

Прогнозната стойност е определена като действителната обща стойност на поръчките от същия вид, които са възложени през предходните 12 месеца, е коригирана с евентуалните промени в количеството или стойността, които биха могли да настъпят за период от 12 месеца след възлагането на поръчката. В прогнозната стойност на поръчката е включена стойността за издаване и предоставяне на електронните носители /физически карти/, както и администрирането на електронните ваучери/.

Възложителят няма задължение за усвояване в пълен обем на посочената прогнозна стойност.

Цената за издаване и предоставяне на електронните носители /физически карти/, както и цената за администриране /зареждането/ на ваучерите за храна, следва да бъде окончателна за целия срок на договора, независимо от броя на заявките и стойността на заявените за издаване и администриране ваучери и включваща всички разходи на Изпълнителя.

Срокът за използване на ваучерите в магазинната мрежа трябва да е не по - малък от четири месеца, след доставката.

 **III. СРОК НА ВАЛИДНОСТ НА ОФЕРТАТА.**

Срокът на валидност на офертите е 2 (два) месеца, считано от крайния срок за получаване на офертите. *С подаването на оферти се счита, че участниците се съгласяват с всички условия на Възложителя, в т.ч. с определения от него срок на валидност на офертите и с проекта на договор. Участник, който не удължи или не потвърди срока на валидност на офертата си при условията на чл.35а,ал. 3 от ППЗОП, се отстранява от участие на основание чл. 107, т. 5 от ЗОП.*

1. **ИЗИСКВАНИЯ КЪМ УЧАСТНИЦИТЕ.**

Участник в процедура за възлагане на обществена поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява услуги по предмета на настоящата обществена поръчка, съгласно законодателството на държавата, в която е установено.

Участниците се представляват от лицата, представляващи ги по закон или от лица, специално упълномощени за настоящата процедура, което се доказва с нотариално заверено пълномощно - оригинал или нотариално заверено копие/препис. Пълномощници не могат да подписват/декларират лични обстоятелства.

До изтичането на срока за подаване на офертите всеки участник може да промени, да допълни или да оттегли офертата си.

Всеки участник в процедура за възлагане на обществена поръчка има право да представи само една оферта.

Лице, което участва в обединение или е дало съгласие да бъде подизпълнител на друг кандидат или участник, не може да подава самостоятелна оферта.

В процедура за възлагане на обществена поръчка едно физическо или юридическо лице може да участва само в едно обединение. Не се допускат промени в състава на обединението след крайният срок за подаване на офертите.

Свързани лица не могат да бъдат самостоятелни кандидати или участници в една и съща процедура.

**По отношение на участници обединения:**

В случай, че участникът участва като обединение, което не е регистрирано като самостоятелно юридическо лице, Възложителят изисква от участника - обединение, което не е юридическо лице, да представи копие от документ, от който да е видно правното основание за създаване на обединението, както и следната информация във връзка с конкретната обществена поръчка:

Правата и задълженията на участниците в обединението;

Разпределението на отговорността между членовете на обединението;

Дейностите, които ще изпълнява всеки член на обединението.

Документът, представен от участника – обединение, трябва да съдържа клаузи, от които да е видно, че:

* е определен партньор, който да представлява обединението за целите на обществената поръчка;
* уговорена е солидарна отговорност за изпълнението на договора;

Възложителят не поставя каквито и да е изисквания относно правната форма, под която Обединението ще участва в процедурата за възлагане на поръчката.

Ако Обединението бъде избрано за Изпълнител на обществената поръчка и същото не е юридическо лице, то преди сключване на Договора за изпълнение на обществената поръчка, трябва да се регистрира задължително в Регистър БУЛСТАТ към Агенция по вписванията и да води самостоятелно счетоводство. Плащанията по Договора за обществена поръчка ще се извършват по банкова сметка на Обединението.

В случай, че определеният Изпълнител е неперсонифицирано обединение на физически и/или юридически лица, договорът за обществена поръчка се сключва, след като Изпълнителят представи пред Възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

Съгласно чл. 59, ал. 6 от ЗОП, при участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

**Клон на чуждестранно лице** може да е самостоятелен кандидат или участник в процедура за възлагане на обществена поръчка, ако може самостоятелно да подава оферти и да сключва договори съгласно законодателството на държавата, в която е установен. В този случай, ако за доказване на съответствие с изискванията за икономическо и финансово състояние, технически и професионални способности клонът се позовава на ресурсите на търговеца, клонът представя доказателства, че при изпълнение на поръчката ще има на разположение тези ресурси.

**1. Изисквания към личното състояние на участниците.**

В съответствие с чл. 54, ал.1, т. 1-7 от ЗОП Възложителят отстранява от участие в процедурата за възлагане на обществената поръчка всеки участник, за когото е налице някое от следните обстоятелства:

1. е осъден с влязла в сила присъда, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;
2. е осъден с влязла в сила присъда, за престъпление, аналогично на тези по т. 1, в друга държава членка или трета страна;
3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на Възложителя и на участника, или аналогични задължения съгласно законодателството на държавата, в която участникът е установен, доказани с влязъл в сила акт на компетентен орган.
4. е налице неравнопоставеност в случаите по чл. 44, ал. 5;
5. е установено, че:

а) е представил документ с невярно съдържание, с който се доказва декларираната липса на основания за отстраняване или декларираното изпълнение на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

1. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която участникът е установен;
2. е налице конфликт на интереси, който не може да бъде отстранен.

Основанията по т. 1, 2 и 7 се отнасят за лицата, които представляват участника и за членовете на неговите управителни и надзорни органи съгласно регистъра, в който е вписан участникът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му. В тези случаи, когато участникът, или юридическо лице в състава на негов контролен или управителен орган се представлява от физическо лице по пълномощие, основанията по т. 1, 2 и 7 се отнасят и за това физическо лице.

Лицата по чл. 54, ал. 2 от Закона за обществените поръчки (ЗОП) са, както следва:

1. при събирателно дружество - лицата по чл. 84, ал. 1 и чл. 89, ал. 1 от Търговския закон;
2. при командитно дружество - неограничено отговорните съдружници по чл. 105 от Търговския закон;
3. при дружество с ограничена отговорност - лицата по чл. 141, ал. 2 от Търговския закон, а при еднолично дружество с ограничена отговорност - лицата по чл. 147, ал. 1 от Търговския закон;
4. при акционерно дружество - лицата по чл. 241, ал. 1, чл. 242, ал. 1 и чл. 244, ал. 1 от Търговския закон;
5. при командитно дружество с акции - лицата по чл. 256 от Търговския закон;
6. при едноличен търговец - физическото лице - търговец;
7. при клон на чуждестранно лице - лицето, което управлява и представлява клона или има аналогични права съгласно законодателството на държавата, в която клонът е регистриран;
8. при кооперациите - лицата по чл. 20, ал. 1 и чл. 27, ал. 1 от Закона за кооперациите;
9. при сдружения - членовете на управителния съвет по чл. 30, ал. 1 от Закона за юридическите лица с нестопанска цел или управителят, в случаите по чл. 30, ал. 3 от Закона за юридическите лица с нестопанска цел;
10. при фондациите - лицата по чл. 35, ал. 1 от Закона за юридическите лица с нестопанска

цел;

1. в случаите по т. 1 - 7 - и прокуристите, когато има такива;
2. за чуждестранните лица - лицата, които представляват, управляват и контролират участника съгласно законодателството на държавата, в която са установени.

В случаите по т. 11 и 12, когато лицето има повече от един прокурист, ЕЕДОП-а се подава само от прокуриста, в чиято представителна власт е включена територията на Република България.

Възложителят може да изисква от кандидатите или участниците при разглеждане на документите, свързани с участие в обществена поръчка, информация относно правно- организационната форма, под която осъществяват дейността си, както и списък на всички задължени лица по смисъла на чл. 54, ал. 2 и 3 от ЗОП.

При подаване на офертата, наличието или липсата на посочените по-горе обстоятелства се декларират в Единен европейски документ за обществени поръчки (ЕЕДОП).

 **2. Други основания за отстраняване от обществената поръчка.**

**2.1**. Възложителят отстранява участници, които са свързани лица.

**Забележка:** „Свързани лица” са тези по смисъла на § 1, т. 13 и 14 от ДР на Закона за публично предлагане на ценни книжа, а именно:

"Свързани лица" са:

а) лицата, едното от които контролира другото лице или негово дъщерно дружество;

б) лицата, чиято дейност се контролира от трето лице;

в) лицата, които съвместно контролират трето лице;

г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.

„Контрол" е налице, когато едно лице:

а) притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или

б) може да определя пряко или непряко повече от половината от членовете на управителния или контролния орган на едно юридическо лице; или

в) може по друг начин да упражнява решаващо влияние върху вземането на решения във връзка с дейността на юридическо лице.

При подаване на офертата, липсата на посочените обстоятелства се декларира в Единен европейски документ за обществени поръчки (ЕЕДОП)чрез попълване на част III, раздел Г в приложимите полета.

**2.2.** Освен на основанията по чл.54 от ЗОП, Възложителят отстранява от процедурата участник и при наличие на основанията, посочени в чл.107 на Закона за обществените поръчки:

1. участник, който не отговаря на поставените критерии за подбор или не изпълни друго условие, посочено в обявлението за обществена поръчка, или в документацията;
2. участник, който е представил оферта, която не отговаря на:

а) предварително обявените условия за изпълнение на поръчката;

б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 на ЗОП;

1. участник, който не е представил в срок обосновката по чл. 72, ал. 1 от ЗОП или чиято оферта не е приета съгласно чл. 72, ал. 3 - 5 от ЗОП;
2. участници, които са свързани лица;
3. участник, подал оферта, която не отговаря на условията за представяне, включително за форма, начин, срок и валидност;
4. лице, което е нарушило забрана по чл. 101, ал. 9 или 10 от ЗОП.
5. участник-обединение, който промени съставът на обединението след подаването на офертата, ще бъде отстранен от участие в процедурата за възлагане на настоящата обществена поръчка, а в случай, че е избран за Изпълнител, то Възложителят няма да сключи договор за обществена поръчка.
6. участник който не представи в срок изискани допълнителни документи и/или разяснения от комисията.
7. участници, които не са декриптирали офертите и/или ценовите предложения в установения срок по чл. 9л, ал. 4 от ППЗОП, се отстраняват от участие на основание чл. 107, т. 5 от ЗОП.
8. във всички случаи, в които съгласно действащото законодателство, третиращо участие в процедури по обществени поръчки по ЗОП и нормативните актове по прилагането му, или в документацията на обществената поръчка е предвидено отстраняване от участие в процедура по обществена поръчка.

**2.3.** Възложителят отстранява от участие за възлагане на обществена поръчка участник, който: е регистрирано дружество в юрисдикция с преференциален данъчен режим, и контролираните от него лица, включително и при участие чрез гражданско дружество/консорциум, в което участва дружество, регистрирано в юрисдикция с преференциален данъчен режим по смисъла на Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици /ЗИФОДРЮПДРКТЛТДС/, освен ако попада в изключенията на чл. 4 от ЗИФОДРЮПДРКТЛТДС. При подаване на офертата, липсата на посочените обстоятелства се декларира в Единен европейски документ за обществени поръчки (ЕЕДОП), чрез попълване на част III, раздел Г в приложимите полета.

**2.4.** Лице съгласно чл. 69 от Закона за противодействие на корупцията и незаконно придобито имущество, заемало висша публична длъжност, което в последната една година от изпълнението на правомощията или задълженията си по служба е участвало в провеждането на процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, няма право в продължение на една година от освобождаването си от длъжност да участва или да представлява физическо или юридическо лице в такива процедури пред институцията, в която е заемало длъжността, или пред контролирано от нея юридическо лице. Забраната за участие в процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, се прилага и за юридическо лице, в което горепосоченото лице е станало съдружник, притежава дялове или е управител или член на орган на управление или контрол след освобождаването му от длъжност. Информацията относно горепосоченото се декларира от участниците в ЕЕДОП, Част III: „Основания за изключване“, Раздел Г„Специфични национални основания за изключване“.

Възложителят отстранява участник, за когото са налице основанията по чл.54, ал. 1 от ЗОП, възникнали преди или по време на процедурата, включително когато участник в процедурата е обединение от физически и/или юридически лица и за член на обединението е налице някое от основанията за отстраняване.

Съгласно чл. 67, ал.5 от ЗОП Възложителят може да изисква по всяко време след отварянето на офертите представяне на всички или част от документите, чрез които се доказва информацията, посочена в ЕЕДОП, когато това е необходимо за законосъобразното възлагане на процедурата.

**3. Критерии за подбор.**

* 1. **Изисквания към годност (правоспособност) за упражняване на професионална дейност:**

Участникът следва да притежава валидно за срока за изпълнение на поръчката Разрешение за извършване на дейност като оператор на ваучери за храна, съгласно чл. 5, във връзка с чл. 9, ал. 4 от НАРЕДБА № 7 от 9.07.2003 г. за условията и реда за издаване и отнемане на разрешение за извършване на дейност като оператор на ваучери за храна на хартиен и електронен носител, за издаване на ваучери за храна на електронен носител, характеристиките на издаваните ваучери за храна на електронен носител и осъществяване дейност като оператор *(Загл. доп. - ДВ, бр. 99 от 2023 г., в сила от 1.01.2024 г.)* или еквивалентен документ, валиден към момента на подаване на офертата.

При подаване на оферта съответствието с посочения критерий за подбор се доказва по следния начин: участникът декларира съответствието с посоченият критерий за подбор в Единен европейски документ за обществени поръчки (ЕЕДОП) чрез попълване на част IV, Раздел „А“, т.2.

*Преди сключване на договора за изпълнение на обществената поръчка, участникът, определен за Изпълнител, представя заверено копие от Разрешение за извършване на дейност като оператор на ваучери за храна, съгласно чл. 5, във връзка с чл. 9, ал. 4 от НАРЕДБА № 7 от 9.07.2003 г. за условията и реда за издаване и отнемане на разрешение за извършване на дейност като оператор на ваучери за храна на хартиен и електронен носител, за издаване на ваучери за храна на електронен носител, характеристиките на издаваните ваучери за храна на електронен носител и осъществяване дейност като оператор (Загл. доп. - ДВ, бр. 99 от 2023 г., в сила от 1.01.2024 г.).*

***Забележка:***

*Съгласно чл. 67, ал. 5 от ЗОП Възложителят може да изисква по всяко време след отварянето на офертите представяне на всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.*

*Документите, с които се доказва изпълнението на критерият за подбор се представят съгласно чл.112, ал.1, т.2 от ЗОП при сключването на договор за обществена поръчка от участника, определен за Изпълнител. Документите се представят и за подизпълнителите и третите лица, ако има такива.*

*Когато участникът предвижда участие на подизпълнители изискването се доказва за тези подизпълнители, съобразно вида и дела от поръчката, които ще изпълняват (чл. 66, ал. 2 ЗОП).*

*В случай, че участникът e обединение, документите се представят само за участниците, чрез които обединението доказва съответствието си с критериите за подбор.*

* 1. **Изисквания към икономическо и финансово състояние:**

Възложителят не поставя критерий за подбор, свързан с икономическото и финансово състояние на участниците.

* 1. **Изисквания към технически и професионални способности:**

През последните 3 години, считано от датата на подаване на офертата, участникът трябва да е изпълнил най-малко една услуга по отпечатване, доставка и управление на ваучери за храна, отговарящи на изискванията на чл. 22, ал. 2 от НАРЕДБА № 7 от 9.07.2003 г. за условията и реда за издаване и отнемане на разрешение за извършване на дейност като оператор на ваучери за храна на хартиен и електронен носител, за издаване на ваучери за храна на електронен носител, характеристиките на издаваните ваучери за храна на електронен носител и осъществяване дейност като оператор (*Загл. доп. - ДВ, бр. 99 от 2023 г., в сила от 1.01.2024 г.*)

**Използване на капацитета на трети лица (чл.65 от ЗОП).**

1. Кандидатите или участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите и професионалните способности.
2. По отношение на критериите, свързани с професионална компетентност и опит за изпълнение на поръчката, кандидатите или участниците могат да се позоват на капацитета на трети лица само ако тези лица ще участват в изпълнението на частта от поръчката, за която е необходим този капацитет.
3. Когато кандидатът или участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.
4. Третите лица трябва да отговарят на съответните критерии за подбор, за доказването на които кандидатът или участникът се позовава на техния капацитет и за тях да не са налице основанията за отстраняване от процедурата.
5. Възложителят изисква от кандидата или участника да замени посоченото от него трето лице, ако то не отговаря на някое от условията по т. 4, поради промяна в обстоятелства преди сключване на договора за обществена поръчка.
6. Когато кандидат или участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по т. 2 - 4.
7. **Използване на капацитета на подизпълнители (чл.66 от ЗОП).**

Участниците посочват в заявлението или офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

Изпълнителите сключват договор за подизпълнител с подизпълнителите, посочени в офертата.

Подизпълнителите нямат право да превъзлагат една или повече от дейностите, които са включени в предмета на договора за подизпълнител.

Възложителят изисква замяна на подизпълнител, който не отговаря на съответните критерии за подбор съобразно вида и дела от поръчката

Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част на подизпълнителя. Разплащанията се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му. Към искането Изпълнителят предоставя становище, от което да е видно дали оспорва плащанията или част от тях като недължими. Възложителят има право да откаже плащане, когато искането за плащане е оспорено, до момента на отстраняване на причината за отказа.

Независимо от възможността за използване на подизпълнители отговорността за изпълнение на договора за обществена поръчка е на Изпълнителя.

Изпълнителят уведомява Възложителя за името, данните за контакт и представителите на подизпълнителите, посочени в офертата. Изпълнителят уведомява Възложителя за всякакви промени в предоставената информация в хода на изпълнението на поръчката.

Замяна или включване на подизпълнител по време на изпълнение на договор за обществена поръчка се допуска при необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата;
2. новият подизпълнител отговаря на критериите за подбор, по отношение на дела и вида на дейностите, които ще изпълнява.

При замяна или включване на подизпълнител Изпълнителят представя на Възложителя копие на договора с новия подизпълнител заедно с всички документи, които доказват изпълнението на условията по горепосочените т.1 и т.2., в срок до три дни от неговото сключване.

1. **КРИТЕРИЙ ЗА ВЪЗЛАГАНЕ.**

Настоящата обществената поръчка се възлага въз основа на икономически най-изгодната оферта, определена при критерий за възлагане в съответствие с чл. 70, ал. 2, т. 1 от ЗОП - **най- ниска цена**, като се сравняват общите цени, предложени от участниците в техните ценови предложения по образец.

Оферта, която не отговаря на предварително обявените условия на Възложителя, няма да бъде оценявана, а участникът, представил такава оферта, няма да бъде класиран и ще бъде предложен за отстраняване.

За всяка оферта, която отговаря на изискванията на Възложителя, ЗОП и ППЗОП, назначената комисия извършва оценка и класира участниците въз основа на икономически най-изгодна оферта, определена по критерий „най-ниска цена“. Сравнява се предложената от участниците **обща цена**, която включва: **цената за издаване и предоставяне** на 1 брой електронен носител /физическа карта/ и **цената за администриране /зареждане/** на 1 брой ваучер за храна без ДДС в лева.

Класирането на участниците се извършва във възходящ ред, като на първо място се класира участникът с най-ниска предложена обща цена, а на последно участникът, предложил най-висока обща цена.

Ако двама или повече участника предлагат една и съща „най-ниска обща цена“ , Изпълнителят се определя чрез платформата ЦАИС ЕОП на случаен принцип, съобразно чл. 58, ал. 3 от ППЗОП.

1. **УКАЗАНИЯ ЗА ПОДГОТОВКА НА ОФЕРТАТА.**
2. Общи указания.

Възложителя предоставя неограничен, пълен, безплатен пряк достъп, чрез платформата по чл. 39а, ал. 1 от ЗОП до документацията за участие. Документите, свързани с участие в настоящата обществена поръчка, се подават чрез платформата съобразно правилата за нейното използване (<https://app.eop.bg/today>) в срока, посочен в обявата.

Действията са посочени в Глава трета „а“ на чл. 9а и следващите от ППЗОП.

* 1. Офертата за участие следва да бъде изготвена на български език и да е подписана от законния представител или от изрично упълномощено от него лице.
	2. Участниците трябва да се придържат към вида и формата на изискуемите документи, посочени от Възложителя.
	3. Документите на чужд език се представят в превод на български език.
	4. Участниците имат право да представят само една оферта и едно ценово предложение към нея.
	5. Съгласно чл. 39, ал. 1 от ППЗОП с подаването на офертите се счита, че участниците се съгласява с всички условия на Възложителя, в т.ч. с определения от него срок на валидност на офертите и с проекта на договор.
	6. До изтичане на срока за подаване на офертите участниците могат да променят, да допълнят или да оттеглят офертата си.
	7. При непланирано прекъсване на функционирането на платформата по чл. 39а, ал. 1 от ЗОП или на отделна нейна функционалност, се прилага чл. 9е от ППЗОП.
	8. В срок до 5 дни преди изтичането на срока за получаване на оферти участникът има право да отправи към Възложителя писмено искане за разяснения по условията на обществената поръчка. Разясненията се публикуват от Възложителя на профила на купувача в срок до три дни от получаване на искането и в тях не се посочва лицето, направило запитването.
1. Офертата включва следните документи:

Всички документи, съдържащи се в офертата, следва да бъдат на български език.

Когато участникът в процедурата е чуждестранно физическо или юридическо лице или обединение на чуждестранни физически и/или юридически лица, документите, които се представят за участие в процедурата (документи за подбор и оферта) следва да бъдат на български език.

Представените образци в документацията за участие са задължителни за участниците. Ако офертата не е представена по приложените образци, Възложителят може да отстрани участника от процедурата, поради несъответствие на офертата с изискванията на документацията за участие.

* 1. Документи за подбор**.**
		1. Единен европейски документ за обществени поръчки (ЕЕДОП), подписан с квалифициран електронен подпис от всички лица по чл. 40 от ППЗОП. Образец №1

При подготовка на своите оферти и попълване на ЕЕДОП участниците следва да се придържат към изискванията, поставени в ЗОП, техническите изисквания и указания за офериране, обявата за обществената поръчка, а при необходимост могат да намерят подробни указания за работа със Системата за ЕЕДОП на адрес[: https://help.eop.bg/supplier/index.htm.](https://help.eop.bg/supplier/index.htm)

***Указания за попълване на ЕЕДОП /Образец № 1/:***

*За участието си в процедурата за възлагане на обществена поръчка участниците следва да попълнят ЕЕДОП, както следва:*

 *1.* *В част II „Информация за икономическия оператор", Раздел А от ЕЕДОП участниците посочват идентификационен номер (ЕИК/ БУЛСТАТ за българските юридически лица/търговци) или друга идентифицираща информация в съответствие със законодателството на държавата, в която участникът е установен. Участниците следва да посочат и адрес за кореспонденция (пощенски адрес, електронен адрес, интернет адрес, телефон и лице/а за контакт). Изискуемата информация се попълва*

*Когато участник в обществената поръчка е обединение, което не е юридическо лице, ЕЕДОП се подава от всеки от участниците в обединението. При необходимост от деклариране на обстоятелства, относими към обединението, ЕЕДОП се подава и за обединението. Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа информацията по т.1.9.*

*Когато участник в обществената поръчка е обединение, което не е юридическо лице, в Част II „Информация за икономическия оператор", Раздел А от ЕЕДОП, подаван от всеки член на обединението, се попълва наименованието на обединението и се посочват останалите участници в него, както и ролята му в обединението. В същото поле се посочват дейностите, които ще изпълнява съответният член на обединението, както и дали същият е партньор, определен да представлява обединението.*

*Когато участникът се позовава на капацитета на трети лица, за да покрие критериите за подбор, посочва това в Част II, Раздел В "Информация относно използването на капацитета на други субекти" от ЕЕДОП на участника. Участникът представя документи за поетите от третите лица задължения. Третите лица трябва да отговарят на съответните критерии за подбор, за доказването на които участникът ще използва техния капацитет и за тях да не са налице основанията за отстраняване от процедурата.*

*Когато участникът възнамерява да възложи изпълнението на част от поръчката на подизпълнител/и, посочва това обстоятелство в Част II, Раздел Г от ЕЕДОП на участника, където посочва и име/наименование и идентификационен номер на подизпълнителите. Ако участникът възнамерява да възложи на подизпълнители изпълнението на част от поръчката и ще използва капацитета на подизпълнителя, се попълва част II, раздел В "Информация относно използването на капацитета на други субекти" от ЕЕДОП.*

*Когато участникът е декларирал, че ще използва подизпълнители, посочва име/наименование и идентификационен номер на подизпълнителите, както и делът от поръчката, който ще бъде възложен на всеки подизпълнител, и видовете работи, които той ще изпълнява, чрез попълване на Част IV, буква „В" от ЕЕДОП на участника.*

*На основание чл.40, ал.3 от ППЗОП Възложителят изисква от участниците при подаване на офертата да представят необходимата информация относно правно -организационната форма, под която осъществяват дейността си, както и списък на всички задължени лица по смисъла на чл.54, ал.2 и 3 от ЗОП независимо от наименованието на органите, в които участват, или от длъжностите, които заемат. Списъкът на всички задължени лица по смисъла на чл.54, ал.2 и 3 от ЗОП се прилага в оригинал като част от заявлението за участие. Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнител/и, като част от заявлението за участие се прилага Списък на всички задължени лица по смисъла на чл.54, ал.2 и 3 от ЗОП и за тях. При участник -обединение, което не е самостоятелно юридическо лице, Списък на всички задължени лица по смисъла на чл.54, ал.2 и 3 от ЗОП се представя за всеки от членовете на обединението.*

*В ЕЕДОП се представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на Възложителя.*

 *2.* *В Част III, Раздел А „Основания, свързани с наказателни присъди" от ЕЕДОП участникът следва да декларира информация относно присъди за следните престъпления:*

*1.Участие в престъпна организация - по чл.321 и 321а от НК;*

*2.Корупция (подкуп) - по чл.301 - 307 от НК;*

*3.Измама - по чл.209 - 213 от НК;*

*4.Терористични престъпления или престъпления, които са свързани с терористични дейности - по чл.108а без престъпленията по чл.108а, ал.2 от НК;*

*5.Изпиране на пари или финансиране на тероризъм - по чл.253, 253а или 253б от НК и по чл.108а, ал.2 от НК;*

*6.Детски труд и други форми на трафик на хора - по чл.192а или 159а - 159г от НК.*

 *3. В Част III, Раздел Б „Основания, свързани с плащане на данъци или социално-осигурителни вноски" от ЕЕДОП участникът следва да декларира информация относно плащане на данъци и плащане на социално-осигурителни вноски във връзка с обстоятелството по чл.54, ал.1, т.3 от ЗОП.*

 *4. В Част III, Раздел В „Основания, свързани с несъстоятелност, конфликти на интереси или професионално нарушение" от ЕЕДОП участникът следва да декларира информация относно присъди за:*

*-престъпления по чл.352-353е от НК (в подраздел „Нарушение на задължения в областта на екологичното право" от ЕЕДОП);*

*-престъпление по чл.255б от НК (в подраздел „Нарушение на задължения в областта на социалното право");*

*-престъпление по чл.172 от НК (в подраздел „Нарушение на задължения в областта на трудовото право").*

 *Когато лицата по чл.54, ал.2 и 3 от ЗОП са повече от едно и за тях няма различие по отношение на обстоятелствата по чл.54, ал.1, т.1, 2 и 7 от ЗОП, ЕЕДОП може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица. В този случай в ЕЕДОП могат да се съдържат и обстоятелствата по чл.54, ал.1, т.3 - 6 и чл.55, ал.1, т.1, 3 и 4 от ЗОП, както и тези, свързани с критериите за подбор, ако лицето, което го подписва може самостоятелно да представлява съответния стопански субект.*

 *Когато е налице необходимост от защита на личните данни при различие в обстоятелствата, свързани с личното състояние на лицата по чл. 54, ал. 2 и 3 от ЗОП, информацията относно изискванията по чл.54, ал.1, т.1, 2 и 7 от ЗОП се попълва в отделен ЕЕДОП, подписан от съответното лице.*

 *В посочените по-горе случаи, когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.*

 *При необходимост от деклариране на обстоятелствата по чл.54, ал.1, т.3 - 6 от ЗОП, както и тези, свързани с критериите за подбор, относими към участник - обединение, което не е юридическо лице, представляващият обединението подава ЕЕДОП за тези обстоятелства.*

 *Когато документи, свързани с участието в обществената поръчка, се подават от лице, което представлява участника по пълномощие, в ЕЕДОП се посочва информация относно обхвата на представителната му власт.*

 *5. В Част III, Раздел Г „Други основания за изключване, предвидени в националното законодателство на Възложителя" („Специфични национални основания за изключване") от ЕЕДОП участникът следва да декларира информация относно присъди за:*

*-престъпления против финансовата и данъчната системи по чл.254а-255а или чл.256-260 от НК;*

*-престъпления против собствеността по чл.194-208 и 213а-217 от НК;*

*-престъпления против стопанството по чл.219-252 от НК;*

*-престъпления, аналогични на тези по т. 2.1.1. по-горе, в друга държава членка или трета страна (чл.54, ал.1, т.2 от ЗОП).*

*Участниците посочват информация за престъпления, аналогични на посочените в 2.1.1. по-горе, при наличие на влязла в сила присъда в друга държава членка или трета страна.*

*При посочване на отговор „Да" в ЕЕДОП участникът представя и следната информация:*

*-дата на влизане в сила на присъдата и фактическото и правното основание за постановяването й;*

*-срока на наложеното наказание.*

 *6 .В Част III, раздел Г: „ДРУГИ ОСНОВАНИЯ ЗА ИЗКЛЮЧВАНЕ, КОИТО МОЖЕ ДА БЪДА Т ПРЕДВИДЕНИ В НАЦИОНАЛНОТО ЗАКОНОДАТЕЛСТВО НА ВЪЗЛАГАЩИЯ ОРГАН ИЛИ ВЪЗЛОЖИТЕЛЯ НА ДЪРЖАВА ЧЛЕНКА Участникът следва да декларира, че не е свързано лице с друг участник в процедурата, обстоятелствата по чл. 54, ал. 1, т. 1 от ЗОП, които не са обхванати от хипотезите на раздели от А до В от част III, в това число липсата на нарушение по чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3от Кодекса на труда и по чл. 13, ал. 1 от Закона за трудовата миграция и трудовата мобилност; основанията за изключване по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици), както и липсата на обстоятелствата по чл. 69 от Закона за противодействие на корупцията и за отнемане на незаконно придобитото имущество, посочени в документацията за обществената поръчка.*

*При наличие на изключение по чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици се посочва съответната точка от разпоредбата.*

*7. В Част ІV „Критерии за подбор“, раздел А „Годност“ Участникът следва да отрази наличието или липсата на Разрешение за извършване на дейност като оператор на ваучери за храна, съгласно чл. 5, във връзка с чл. 9, ал. 4 от НАРЕДБА № 7 от 9.07.2003 г. за условията и реда за издаване и отнемане на разрешение за извършване на дейност като оператор на ваучери за храна на хартиен и електронен носител, за издаване на ваучери за храна на електронен носител, характеристиките на издаваните ваучери за храна на електронен носител и осъществяване дейност като оператор (Загл. доп. - ДВ, бр. 99 от 2023 г., в сила от 1.01.2024 г.). В случай, че Разрешението е достъпно он-лайн, Участникът следва да посочи линк.*

*В този раздел се отбелязва и вписването на Участникът в Търговския регистър, съответно с посочване на линк.*

*8. В Част ІV „Критерии за подбор“, раздел В „Технически и професионални способности“ Участникът следва да посочи най-малко една услуга по отпечатване, доставка и управление на ваучери за храна, отговарящи на изискванията на чл. 22, ал. 2 от НАРЕДБА № 7 от 9.07.2003 г. за условията и реда за издаване и отнемане на разрешение за извършване на дейност като оператор на ваучери за храна на хартиен и електронен носител, за издаване на ваучери за храна на електронен носител, характеристиките на издаваните ваучери за храна на електронен носител и осъществяване дейност като оператор (Загл. доп. - ДВ, бр. 99 от 2023 г., в сила от 1.01.2024 г.), която да е изпълнена през последните три години.*

***Забележка :*** *Участниците могат да използват ЕЕДОП, който вече е бил използван при предходна процедура за обществена поръчка, при условие че потвърдят, че съдържащата се в него информация все още е актуална. Участниците могат да използват тази възможност, когато е осигурен пряк и неограничен достъп по електронен път до вече изготвен и подписан електронно ЕЕДОП. В тези случаи към документите за подбор вместо ЕЕДОП се представя декларация, с която се потвърждава актуалността на данните и автентичността на подписите в публикувания ЕЕДОП, и се посочва адресът, на който е осигурен достъп до документа.*

**2.1.2. Документи за доказване на предприетите мерки за надеждност, когато е приложимо.**

Когато за участник е налице някое от основанията по чл. 54, ал. 1 от ЗОП и преди подаването на офертата той е предприел мерки за доказване на надеждност по чл. 56 от ЗОП, тези мерки се описват в ЕЕДОП. Като доказателства за надеждността на участника се представят следните документи:

1. по отношение на обстоятелството по чл. 56, ал. 1, т. 1 и 2 от ЗОП - документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;
2. по отношение на обстоятелството по чл. 56, ал. 1, т. 3 от ЗОП - документ от съответния компетентен орган за потвърждение на описаните обстоятелства.

Участниците са длъжни да уведомят писмено Възложителя в 3-дневен срок от настъпване на обстоятелство по чл. 54, ал. 1 или чл. 101, ал. 11 от ЗОП.

**2.1.3. Документът по чл. 37, ал.4 от ППЗОП, когато е приложимо.**

В случай, че участникът участва като обединение, което не е юридическо лице, се представя копие от документ за създаване на обединението, както и следната информация във връзка с конкретната обществена поръчка:

1. правата и задълженията на участниците в обединението;
2. разпределението на отговорността между членовете на обединението;
3. дейностите, които ще изпълнява всеки член на обединението.
4. лицето, което е упълномощено да представлява обединението.
	1. **Техническо предложение - образец №2, към настоящата документация, съдържащо:**

1. Срокза администриране /зареждане/ на електронните ваучери за храна в работни дни, считано от банковия превод по изпратената от Изпълнителя проформа-фактура (*но не повече от пет работни дни, считано от датата на получаването на писмена заявка за брой ваучери).*

2. Срокза използване на предлаганите електронни ваучери в магазинната мрежа в месеци *(но не по - малко от четири месеца, след доставката).*

3. Списък на търговските обекти с точно наименование и адрес.

4. Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд;

5. Друга информация, изискана от Възложителя.

Участниците могат да посочват в офертите си информация, която смятат за конфиденциална във връзка с наличието на търговска тайна. Когато участниците са се позовали на конфиденциалност, съответната информация не се разкрива от Възложителя. Участниците не могат да се позовават на конфиденциалност по отношение на предложенията от офертите им, които подлежат на оценка.

Неспазването на едно или повече от описаните изисквания за изготвяне на техническо предложение, както и включването на условия в противоречие с техническата спецификация или проекта на договор за възлагане на поръчката, представляват самостоятелни основания за отстраняване.

Технически предложения за изпълнение, които не са изготвени в съответствие с изискванията на Възложителя, няма да се разглеждат и участниците ще бъдат предложени за отстраняване от участие.

* 1. **Ценовото предложение - образец №3, към настоящата документация.**

Ценовото предложение се изготвя по образец на Възложителя към настоящата документация.

Цените се предлагат в лева, с точност до втория знак след десетичната запетая и включват всички необходими дейности и разходи.

Предлаганата от участниците обща цена трябва да бъде не по-малка от 0,01 лв. без ДДС.

Предложената от участника обща цена за изпълнение на обществената поръчка следва да е съобразена с обявената прогнозна стойност за изпълнение на същата и при нарушаване на това изискване участникът се предлага за отстраняване.

При неспазване на посочените изисквания участникът ще бъде предложен за отстраняване от участие.

Ценови предложения за изпълнение, които не са изготвени в съответствие с изискванията и указанията на Възложителя, няма да се разглеждат и участниците ще бъдат предложени за отстраняване от участие.

В случаите на чл.104, ал.5 от ЗОП, при изискване и непредоставяне от участниците в определения срок на разяснения или допълнителни доказателства за данни, посочени в офертата, участниците се предлагат за отстраняване от участие в процедурата.

*При различия между стойности /цени/, изразени с цифри и думи, за вярно се приема словесното изражение на посочената стойност /цена/.*

1. **Подаване на оферти:**

Обменът на документи и съобщения между Възложителя, участници и изпълнители на обществени поръчки се осъществява чрез Централизираната автоматизирана информационна система „Електронни обществени поръчки" (ЦАИС ЕОП) по чл. 39а, ал. 1 от Закона за обществените поръчки, намираща се на електронен адрес: [https://app.eop.bg/today](%20https%3A//app.eop.bg/today%20) *Документи, свързани с участие в обществената поръчка, които не са подадени през ЦАИС ЕОП няма да бъдат приемани и разглеждани.*

Документите се криптират от участника с уникален ключ, генериран в интернет браузър на потребителя. Генерираният ключ се съхранява единствено от участника, който следва да декриптира с него документите в платформата, в периода от изтичането на срока за получаване на оферти до обявените дата и час за тяхното отваряне съгласно публикуваната обява. Участници, които не са декриптирали документите в указания срок по чл. 9л, ал. 4 от ППЗОП се отстраняват от участие на основание чл. 107, т. 5 от ЗОП.

Когато в офертата се съдържат документи, изискващи самостоятелно подписване (Техническо предложение, Ценово предложение, декларации, пълномощни и др.), те се изготвят в съответния текстови формат и/или по обявения от Възложителя образец и се подписват електронно от лицето имащо право по силата на законов акт или упълномощаване, след което се прикачват към офертата.

Указания за регистрацията и подаването на оферти за стопанските субекти - потребители на ЦАИС ЕОП, в качеството им на участници в обществени поръчки, са представени в „Ръководство за стопанските субекти — кандидати и участници в обществени поръчки" на адрес: https://help.eop.bg/supplier/index.htm

С подаването на оферта участниците се съгласяват с всички условия на Възложителя, в т.ч. с определения от него срок на валидност на офертите и с проекта на договор.

**VII. СРОК ЗА ПОЛУЧАВАНЕ НА ОФЕРТИ И ТЯХНОТО ОТВАРЯНЕ**

Датата и часа за получаване на оферти и за тяхното отваряне са посочени в обявата на обществената поръчка.

**VIII.ДОСТЪП ДО ДОКУМЕНТАЦИЯТА. ПРЕДОСТАВЯНЕ НА РАЗЯСНЕНИЯ.**

Заедно с публикуване на обявата Възложителите осигуряват достъп до техническите спецификации и всяка друга информация, свързана с изпълнението на поръчката, когато е приложимо на профила на купувача.

При писмено искане, направено до пет дни преди изтичането на срока за получаване на оферти, Възложителят е длъжен до три дни да публикува в профила на купувача писмени разяснения по условията на обществената поръчка.

1. **РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ.**
2. Обменът на документи и съобщения между Възложителя и участниците и Изпълнителя на обществената поръчка се осъществява чрез Централизираната електронна платформа по чл. 39а, ал. 1 от Закона за обществените поръчки.
3. Документите и съобщенията се считат за връчени с постъпването им в потребителския профил на лицето, определено за контакт по поръчката, което се удостоверява от платформата, чрез електронен времеви печат. Когато лицето за контакт е различно от Възложителя или от представляващия кандидата, участника и Изпълнителя, за уведомен се счита и Възложителят, съответно кандидатът, участникът и Изпълнителят.
4. Разглеждане и оценка на офертите.

Офертите ще бъдат отворени чрез платформата от назначена от Възложителя комисия в часа, на датата и мястото, посочени в обявата за обществената поръчка, които са видими в секция „График" на електронната преписка на поръчката в платформата ЦАИС ЕОП. При промяна в датата и часа на отваряне на офертите участниците се уведомяват чрез съобщение на платформата, съгласно чл. 53 от ППЗОП.

След декриптирането на офертите от председателя на комисията в публичната преписка на поръчката автоматично се визуализират наименованията, съответно имената, на участниците, включително участниците в обединението, когато е приложимо, както и информация за датата и часа на подаването на офертите.

Комисията разглежда документите от офертите и в случаите, когато установи липса, непълнота или несъответствие на информацията в ЕЕДОП, включително нередовност или фактическа грешка, или несъответствие с изискванията към личното състояние или критериите за подбор, уведомява съответния участник чрез съобщение, изпратено на потребителския профил на лицето, определено за контакт по поръчката, като изисква да отстрани непълнотите или несъответствията в срок до 3 работни дни.

Комисията отразява резултатите от разглеждането и оценката на офертите и за класирането на участниците в протокол, който се утвърждава от Възложителя, след което в един и същ ден протоколът се изпраща на участниците чрез съобщение на техните потребителски профили в платформата и се публикува в РОП и на Профила на купувача.

Критерият за възлагане е най-ниска цена, като се сравняват общите цени, предложени от участниците в техните ценови предложения по образец.

Класирането на участниците се извършва във възходящ ред, като на първо място се класира участникът с най-ниска предложена обща цена, а на последно участникът, предложил най-висока обща цена.

**Х. СКЛЮЧВАНЕ НА ДОГОВОР**

Възложителят сключва с определения Изпълнител писмен договор за обществена поръчка, при условие че при подписване на договора определеният Изпълнител:

1. представи документ за регистрация в съответствие с изискването по чл. 10, ал. 2 от ЗОП, ако има такова;
2. представи документи, удостоверяващи липсата на основанията за отстраняване от процедурата, както и съответствието с поставените критерии за подбор, включително за третите лица и подизпълнителите, ако има такива;
3. извърши съответна регистрация, представи документ или изпълни друго изискване, което е необходимо за изпълнение на поръчката съгласно изискванията на нормативен или административен акт и е поставено от Възложителя в условията на обявената поръчка, ако има такива.

Възложителят няма право да изисква документи:

1. които вече са му били предоставени и са актуални;
2. до които има достъп по служебен път или чрез публичен регистър;
3. които могат да бъдат осигурени чрез пряк и безплатен достъп до националните бази данни на държавите членки;

В случаите по т. 1 преди сключване на договора определеният Изпълнител декларира писмено, че предоставените документи са актуални.

1. **ДРУГИ УКАЗАНИЯ**
2. Обменът на документи и съобщения между Възложителя, участници и Изпълнителя на обществената поръчка се осъществява чрез Централизираната електронна платформа ЦАИС ЕОП.
3. За въпроси, които не са разгледани в настоящата документация, в това число и тези, свързани с провеждането на процедурата и подготовката на офертите от участниците, се прилагат разпоредбите на ЗОП, ППЗОП и други относими норми на действащото законодателство на Република България.
4. За въпроси, свързани със сключването, изменението и прекратяването на договора се прилагат разпоредбите на ЗОП, ППЗОП, документацията за обществена поръчка, в това число и проекта на договор за обществена поръчка и действащото законодателство на Република България.
5. Участниците могат да получат необходимата информация за задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към предмета на поръчката, както следва:
* **Относно задълженията, свързани с данъци и осигуровки:**

Национална агенция по приходите:

Информационен телефон на НАП - 0700 18 700;

интернет адрес: [www.nap.bg](http://www.nap.bg/)

* **Относно задълженията, опазване на околната среда:**

Министерство на околната среда и водите

Информационен център на МОСВ:

1000 София, ул. "У. Гладстон" № 67 Телефон: 02/ 940 6331 всеки работен ден от 14:00 ч. до 17:00 ч.

Интернет адрес:<http://www3.moew.government.bg/>

* **Относно задълженията, закрила на заетостта и условията на труд:**

Министерство на труда и социалната политика:

Интернет адре[с: http://www.mlsp.government.bg](http://www.mlsp.government.bg/)

София 1051, ул. Триадица №2

Телефон: 02/8119 443,

Изпълнителна агенция „ Главна инспекция по труда”:

София 1000, бул. Дондуков № 3

тел.: 02 8101759; 0700 17670; Интернет адрес: e-mail: secr-glsecretar@gli.government.bg

**ОБРАЗЦИ:**

1. Образец № 1 - ЕЕДОП
2. Образец № 2 - Техническо предложение;
3. Образец № 3 - Ценово предложение.

**ПРИЛОЖЕНИЯ:**

1. Приложение № 1 - Проект на договор.